LARS ENARSONIN OPETUSTA
JERUSALEMIN MUUREILLA
Vartijat Jerusalemin muureilla, osa 1/3.
Shalom. Tervetuloa Jerusalemin muurit -ohjelmaan.
Aloitan lukemalla Jes. 52:8:sta: -
"Kuule! Vartijasi korottavat äänensä, kaikki he riemuitsevat, -
sillä he näkevät silmästä silmään, kuinka Herra palaa Siioniin."
Tämän voi kääntää, että vartijat omin silmin näkevät Herran tulon.
Jos katsomme ajassa taaksepäin viimeiset sata vuotta, näemme, -
että Herra on palaamassa Siioniin.
Se tarkoittaa Jeesuksen paluuseen valmistautumista, -
jonka puolesta me Jerusalemin muurinvartijat rukoilemme.
Israelin valtio syntyi vuonna 1948, ja se oli hyvin erityinen vuosi.
Vuonna 1967 juutalaiset saivat koko Jerusalemin valtaansa, -
ensimmäisen kerran 2000 vuoden aikana.
Siitä näemme, että Messias on palaamassa Siioniin ja valmistaa -
tuloaan kirkkaudessa.
Luukkaan luvussa 21 Jeesus puhuu Jerusalemin kohtalosta.
Luemme Luukkaan luvusta 21, -
jossa puhutaan Jerusalemin tuhosta.
Luuk. 21:23-24: "Sillä suuri hätä on oleva maan päällä -
ja viha tätä kansaa vastaan; ja he kaatuvat miekan terään, -
heidät viedään vangeiksi kaikkien kansojen sekaan..."
Tiedämme, että näin tapahtui.
40-vuotta sen jälkeen, kun Jeesus lausui nämä sanat, -
roomalaiset tulivat ja hävittivät temppelin sekä karkottivat kansan.
Ei löydy maailmasta maata, jossa ei olisi juutalaisia.
Kuten Luuk. 21:24:n profetia sanoo: -
"Ja he kaatuvat miekan terään, heidät viedään vangeiksi kaikkien -
kansojen sekaan, ja Jerusalem on oleva pakanain tallattavana, -
kunnes pakanain ajat täyttyvät."
Mestarin mukaan Jerusalem on miehitetty, -
jos se ei ole juutalaisten hallinnassa.
Jerusalem on oleva pakanain tallattavana, mutta ei ikuisesti.
Jumala on säätänyt ajan, jolloin pakanain ajat päättyvät.
Silloin loppuu myös vieraiden kansojen miehitys Jerusalemissa.
Vuosi 1967 oli valtavan tärkeä ajankohta, jolloin juutalaiset -
saivat koko Jerusalemin hallintaansa.
Temppelivuori, joka on tärkein paikka Jerusalemissa, -
ei vieläkään ole juutalaisten hallussa.
Kuuden päivän sodassa 1967 Israelin puolustusvoimien -
ylipäällikkö Moshe Dayan antoi temppelin paikan avaimet -
jordanialaiselle muslimivartijalle.
Näin on vielä tänäänkin.
Teknisesti Jordania hallitsee nyt Temppelivuorta -
islamilaisen waqfin kautta.
Juutalaiset haluaisivat rukoilla Temppelivuorella, -
joka on juutalaisten ja koko maailman pyhin paikka.
Heille se on kuitenkin mahdotonta.
Vain muslimit saavat nykyään rukoilla temppelivuorella.
Juutalaiset eivät saa liikuttaa huuliaankaan hiljaa rukoillessaan.
Heidät käännytetään heti pois Temppelivuorelta.
Eli tärkein alue Jerusalemia on yhä pakanain käsissä.
Se on olemassa oleva tosiasia, vaikka Israel on liittänyt -
koko Jerusalemin Israelin valtioon.
Juuri sen vuoksi tästä paikasta taistellaan.
Se on taustalla näkyvä paikka.
Tänne Messias palaa takaisin perustamaan valtaistuimensa.
On kiehtovaa ajatella, -
että pian saamme nähdä tämän ehkä omin silmin.
Me, jotka olemme Jerusalemin muurinvartijoita, saamme nähdä -
Herran palaavan takaisin Siioniin.
Asteittain tapahtuva ennalleen asettaminen -
johtaa Messiaan tuloon.
Pietari puhuu tästä Apostolien tekojen luvussa 3, -
kun hän puhuu kansalle temppelissä -
ramman miehen parannuttua.
Hän saarnasi niille, jotka olivat kokoontuneet hänen ympärilleen.
Apt. 3:19: "Tehkää siis parannus ja kääntykää, että teidän -
syntinne pyyhittäisiin pois, että virvoituksen ajat tulisivat -
Herran kasvoista..." Virvoituksen aika ja uusi elämä -
Herran kasvoista ja hänen läsnäolostaan tulee takaisin.
Herran kasvoilla tarkoitetaan hänen läsnäoloaan.
Jumalan kirkkaus ja läsnäolo palaavat takaisin Jerusalemiin -
Messiaan paluun yhteydessä.
Katsomme sitä Raamatusta myöhemmin.
Apt. 3:20: "...ja hän lähettäisi hänet (Messiaan), joka on teille -
edeltämäärätty, Kristuksen Jeesuksen." Eli Jeshuan.
Jakeessa 21 sanotaan näin: -
"Taivaan piti omistaman hänet niihin aikoihin asti, -
jolloin kaikki jälleen kohdallensa asetetaan, mistä Jumala on -
ikiajoista saakka puhunut pyhäin profeettainsa suun kautta."
Jo ikiajoista saakka on profeetat profetoineet -
kohdalleen asettamisesta, joka tapahtuu täällä Jerusalemissa -
Messiaan paluun yhteydessä.
Se on ihmiskunnan historian huipentuma.
Luen Jer. 17:12.
Kohta käsittelee takanani olevaa temppelin paikkaa -
eli Siionin Temppelivuorta.
Temppelivuorta nimitetään myös Siionin vuoreksi.
Perinne on kehittynyt Jerusalemin hävityksen jälkeen, varsinkin -
ristiretkeläisten ajoilta lähtien, jonka mukaan Siionin vuori -
sijaitsee nykyisellä Siionin portilla vanhassa kaupungissa.
Siellä oli myös yläsali, mutta se ei ole se oikea Siion.
Raamatullinen Siion on Jumalan pyhä vuori, joka on Temppelivuori.
Sen näette taustalla.
Luen Jer. 17:12: -
"Kunnian valtaistuin, korkea ikiajoista, -
meidän pyhäkkömme paikka!"
Sillä tarkoitetaan Temppelivuorta.
Se on kunnian valtaistuin, korkea ikiajoista.
Se voidaan myös kääntää: "Korotettu paikka aikojen alusta."
Juutalaisen perinteen mukaan juuri täällä koko luomakunta sai alkunsa.
Jumala loi Aadamin ja Eevan Eedenin paratiisissa, Jerusalemissa.
Jumala antoi myös Aabrahamille määräyksen tulla tänne, -
uhraamaan poikansa Iisak sille vuorelle, jonka hän näyttää.
Se oli tämä kunnian valtaistuin, joka korkea ikiajoista, pyhäkön paikka.
Sillä paikalla Aabrahamin piti uhrata poikansa, ja sinne -
Salomo rakensi temppelin. Toinenkin temppeli rakennettiin sinne.
Siellä oli Jumalan läsnäolo.
Ihmisten rikkomusten vuoksi Jumalan kirkkaus poistui sieltä.
Kansa hajaantui maan neljään ilmansuuntaan, mutta -
elämme nyt ennalleen asettamisen ajassa.
Näemme Herran palaavan Siioniin. Vuosi 1948 oli hyvin tärkeä.
Vuosi 1967 oli myös askel tässä ennallistamisessa.
Matteuksen luvussa 19 on mielenkiintoinen raamatunpaikka, -
joka koskee Messiaan paluuta.
Jeesus itse puhuu opetuslapsillensa, seuraajilleen, tulevasta palkasta.
Matt. 19:28: "Niin Jeesus sanoi heille: -
'Totisesti minä sanon teille: siinä uudestisyntymisessä...'"
Vanha ruots. Raamattu sanoo: "Kun maailma uudestisyntyy."
Milloin maailma uudestisyntyy?
"...jolloin Ihmisen Poika istuu kirkkautensa valtaistuimella, -
saatte tekin, jotka olette minua seuranneet, istua kahdellatoista -
valtaistuimella ja tuomita Israelin kahtatoista sukukuntaa."
Silloin maailma uudestisyntyy ja tulee uudet taivaat ja uusi maa -
Jerusalemista lähtien.
Katsomme sitä Jesajan luvusta 65.
Toivon mukaan voit seurata näitä Jerusalemia koskevia kohtia.
Jes. 65:17: -
"Sillä katso, minä luon uudet taivaat ja uuden maan."
Tätä Jeesus tarkoitti maailman uudestisyntymällä.
"Entisiä ei enää muisteta, eivätkä ne enää ajatukseen astu; -
vaan te saatte iloita ja riemuita iankaikkisesti siitä, -
mitä minä luon. Sillä katso, iloksi luon minä Jerusalemin, -
riemuksi sen kansan." (Jes. 65:18).
Koko maailmankaikkeuden uusi luominen tapahtuu silloin kun, -
Ihmisen Poika istuu kirkkautensa valtaistuimella.
Silloin hän luo Jerusalemin iloksi.
Johannes puhuu Ilmestyskirjassa uudesta Jerusalemista, -
joka tulee alas taivaasta Jumalan kirkkaudessa.
Millaiset ajat ovatkaan edessä!
On tärkeää, että me, jotka uskomme Jeesus Nasaretilaiseen, -
ymmärrämme, kuka hän on ja mitä hän on tekevä.
Monilla on käänteinen kuva tulevaisuudesta ja toivosta, -
että katoamme jonnekin avaruuteen.
Kristillinen ja raamatullinen toivomme on, -
että Jeesus itse tulee takaisin Isänsä kirkkaudessa ja -
istuu kirkkautensa valtaistuimelle Jerusalemiin.
Voimme lukea Hesekielin kirjan luvusta 43, kuinka -
Herran kunnia tulee temppeliin.
Jae 1: "Sitten hän kuljetti minut portille, joka antoi itää kohden.
Ja katso: Israelin Jumalan kunnia tuli idästä päin."
Seison nyt Öljymäellä.
Messiaan palaa tänne Öljymäelle.
Apostolien tekojen ensimmäinen luku kertoo, mitä -
enkelit sanoivat apostoleille, kun Jeesus otettiin ylös taivaaseen: -
"Tämä Jeesus, joka otettiin teiltä ylös taivaaseen, -
on tuleva samalla tavalla, kuin te näitte hänen taivaaseen menevän."
Hän nousi pilven mukana.
Kirkkaus ympäröi hänet ja hän katosi ylös.
Samalla tavalla hän palaa Isänsä kirkkaudessa tänne Öljymäelle.
Täältä kirkkaus tulee Jerusalemin temppeliin itäportin kautta.
Menemme Hes. 43:2-7:een: -
"Ja katso: Israelin Jumalan kunnia tuli idästä päin.
Sen kohina oli niinkuin paljojen vetten kohina, ja -
maa kirkastui hänen kunniastansa."
Paavali kirjoittaa 2. Tessalonikalaiskirjeessä, -
kuinka antikristus tuhoutuu, kun Jeesus ilmestyy kirkkaudessaan.
Maa kirkastui hänen kunniastansa.
"Ja näky, jonka minä näin, oli samanlainen, jonka olin nähnyt -
tullessani hävittämään kaupunkia ...Kebar-joen varrella.
Niin minä lankesin kasvoilleni.
Ja Herran kunnia kulki temppeliin sen portin kautta, -
jonka etupuoli oli itää kohden. Ja henki nosti minut ja vei minut -
sisempään esipihaan. Ja katso: Herran kunnia täytti temppelin.
Ja minä kuulin jonkun puhuttelevan minua temppelistä; mutta mies -
seisoi minun vieressäni. Se ääni sanoi minulle: 'Ihmislapsi, -
tämä on minun valtaistuimeni sija ja minun jalkapohjaini sija, -
jossa minä tahdon asua israeli- laisten keskellä iankaikkisesti.'"
"Kunnian valtaistuin, korkea ikiajoista, meidän pyhäkkömme paikka", -
luki Jer. 17:ssä.
Jo aikojen alusta Jumala asetti tämän paikan.
Hesekiel puhuu maapallon navasta.
Napa yhdistää äidin kohdussa olevaan sikiöön.
Taivas on yhteydessä maahan Jerusalemin -
ja erityisesti temppelivuoren kautta.
Täällä Jeesus vuodatti verensä, koko maailman syntien puolesta -
Jumalan uhrikaritsana.
Täällä hän nousi ylös kuolleista ja tänne hän palaa takaisin.
Hänen palatessaan koko maailma uudestisyntyy.
Ihmisen Poika istuu kirkkautensa valtaistuimelle.
Koko maailma saa valonsa hänen kirkkaudestaan.
Tulee uudet taivaat ja uusi maa.
On tärkeää, että meillä on tämä raamatullinen toivo.
Juutalaiset ovat aina uskoneet näin Messiaastaan.
Näin opettivat myös alkuseurakunnan kristityt.
Puhuimme aikaisemmassa ohjelmas- sa, kuinka Justinos Marttyyri -
kertoo uskovansa kirjassaan Dialogi Tryfonin kanssa -
ennalleen asetettuun Jerusalemiin, kuten profeetat ovat puhuneet -
ja kuten Johannes kuvailee Ilmestyskirjassa.
Justinos kertoo kirjassaan 100 vuotta Messiaan jälkeen, -
että näin kaikki oikeaoppiset uskovat.
Niin kaikki uskoivat, mutta pian tämä usko katosi kristillisyydestä.
Alettiin kehittää kreikkalaisten filosofien ajatusmallia -
maailmasta, joka on erillään ajasta ja paikasta, -
Paratiisista, joka on jossakin.
Tämä ei ole se raamatullinen toivo, josta profeetat ovat puhuneet.
Profeetat puhuivat Jerusalemin ennalleen asettamisesta, -
joka johtaa uusien taivaitten ja uuden maan tuloon.
Me Jerusalemin muurinvartijat olemme kutsutut -
huutamaan Herran puoleen öin ja päivin, -
että hän täyttää lupauksensa.
Luen Jesajan luvusta 62 klassisen jakeen, -
joka koskee vartijoita, jotka Herra on kutsunut Jerusalemin muureille.
Jes. 62:6-7: "Sinun muureillesi, Jerusalem, minä asetan vartijat; -
älkööt he milloinkaan vaietko, ei päivällä eikä yöllä.
Te, jotka ylistätte Herraa, älkää itsellenne lepoa suoko.
Älkää antako hänelle lepoa, ennenkuin hän on asettanut -
ennallensa Jerusalemin, tehnyt sen ylistykseksi maassa."
Jerusalemin ennalleenasetus ei tarkoita sitä, että me vain -
katselemme sivusta, vaan meidät on vahvasti kutsuttu -
osallistumaan Jerusalemin muurien vartioimiseen.
Emme saa vaieta päivin emmekä öin, ennen kuin hän täyttää lupauksensa.
Jeesus ei tule takaisin, ennen kuin seurakunta tosissaan huutaa hänen -
paluutaan Siioniin, hänen kunniansa ennalleen asettamista, -
hänen istumistaan kirkkautensa valtaistuimelle -
ja Jerusalemin tulemista ylistyslauluksi.
Monet kristityt eivät tiedä tästä.
He eivät ymmärrä Jumalan suunnitelmaa Jerusalemia varten.
Jerusalem ei ole heidän sydämellään.
Siksi heiltä puuttuu into rukoilla Jerusalemin ennalleenasetusta.
Näiden ohjelmien tarkoitus on -
herättää kaipaus sydämessäsi Jeesuksen paluuseen.
Raamattu päättyy rukoukseen, että hän tulee takaisin.
Se on yhteenveto Jumalan koko pelastussuunnitelmasta -
ja Raamatun ilmoituksesta.
Tulee uudet taivaat ja uusi maa.
Siellä asuu vanhurskaus, ja Jeesus tulee hallitsemaan -
koko maailmaa Jerusalemista.
Jos nämä asiat eivät ole meille selviä, -
meiltä puuttuu kompassi kulkea oikeaan suuntaan.
Pietari käyttää profeetallisesta sanasta ilmausta valo, -
joka loistaa erämaassa ja johtaa meitä pimeänä aikana.
Meidän on pitäydyttävä profeetallisessa sanassa, -
kunnes se alkaa elää kuten kointähti, joka nousee sydämissä.
Kointähti näkyy tiettyinä aikoina Lähi-idässä juuri ennen -
auringonnousua, ja se on erittäin kirkas.
On vaikea nähdä eroa auringon- nousun ja kointähden välillä, -
kun se näkyy horisontissa.
Näin todelliseksi uskon on tultava sydämissämme, että -
odotamme Jeesusta syli avoinna ja sanomme: "Tervetuloa, maranata.
Jumala, Mestarimme, tule!"
Luemme Ilmestyskirjan viimeiset sanat luvusta 22:16:sta: -
"Minä, Jeesus, lähetin enkelini todistamaan näitä -
teille seurakunnissa. Minä olen Daavidin juurivesa -
ja hänen suvustansa, se kirkas kointähti."
Eli Jeesus on Daavidin valtaistuimen perijä.
Niin Jeesus haluaa sanoa meille viimeisinä sanoinaan.
Viimeiset sanat ovat jakeessa 20: -
"Hän, joka näitä todistaa, sanoo: 'Totisesti, minä tulen pian'."
Vastaus kuuluu: "Amen, tule, Herra Jeesus!"
Tämä on sydämemme harras kaipuu ja rukous.
Sitä hän meiltä odottaa, ennen kuin hän palaa.
Ensi kerran aiheena on Luukkaan evankeliumin vertaus.
Siinä Jeesus opettaa meitä -
rukoilemaan kestävästi kuin vartijat Jerusalemin muureilla.
Ole mukana myös ensi kerralla.
Kiitos sinulle täältä Jerusalemista!
Jumala kutsui meidät vartijoiksi Jerusalemin muureille.
Jumala täyttää Sanansa vartijoiden kautta, jotka -
rukoilevat öin ja päivin, kunnes asettaa ennalleen -
Jerusalemin ja tekee siitä koko maailman ylistyksen aiheen.
Jumala sinua siunatkoon. Shalom Jerusalemista!
Watchman Internationalin tuotantoa.
jerusalemsmurar.se, tv@thewatchman.org
Suomennos: Anneli Olin